భారతీయ జనతా పార్టీ
భారతీయ జనతా పార్టీ (భాజపా), భారతదేశంలోని ప్రముఖ జాతీయస్థాయి రాజకీయపార్టీలలో ఒకటి. 1980లో ప్రారంభించిన ఈ పార్టీ దేశములోని హిందూ అధికసంఖ్యాక వర్గం యొక్క మత సాంఘిక, సాంస్కృతిక విలువల పరిరక్షణను ధ్యేయంగా చెప్పుకుంటుంది. సాంప్రదాయ సాంఘిక నియమాలు మరియు దృఢమైన జాతీయరక్షణ దీని భావజాలాలు. రాష్ట్రీయ స్వయంసేవక్ సంఘ్ ప్రధానపాత్ర పోషిస్తున్న సంఘ్ పరివార్ కుటుంబానికి చెందిన వివిధ రకాల హిందూ జాతీయవాద సంస్థలు భారతీయ జనతా పార్టీకి కార్యకర్తల స్థాయిలో గట్టి పునాదిని ఇస్తున్నాయి.
తెలంగాణ జన సమితి
తెలంగాణ జన సమితి భారతదేశంలోని తెలంగాణ రాష్ట్రంలోని ప్రాంతీయ పార్టీ. దీనిని తెలంగాణ ఉద్యమకారుడూ కోదండరాం స్థాపించాడు. అతడు తెలంగాణ రాష్ట్ర సాధన కోసం ఏర్పడిన తెలంగాణ ఉద్యమం కొరకు ఆన్ని పార్టీలతో కూడిన తెలంగాణ జాయింట్ ఏక్షన్ కమిటీ (T-JAC) కు చైర్మన్ గా వ్యవహరించాడు. అతడు ఉస్మానియా విశ్వవిద్యాలయంలో రాజనీతిశాస్త్రంలో ప్రొఫెసర్ గా పనిచేసాడు.